《东城怀古二首 其二》
清代·倪钊

石马纵横绕閟宫，沐王道家隐蒿蓬。百蛮风土谁开辟，一代河山并始终。

钩党不罹凉国狱，分藩欲媲汉宗功。濠粱咫尺园陵在，地下犹输拱卫忠。

作者简介：倪钊，字勋旃，号幼迂，咸丰辛酉科拔贡生，历任襄阳府学教谕，世居锡之秦巷镇（今无锡市惠山区洛社镇秦巷），曾祖凤来随大培公庐州经历，因家无为（今隶属安徽芜湖市）十字街。有《幼迂诗集》八卷。